Oleme juba kuu aega hoolikalt prügi sorteerinud. Kuigi kartused olid algul suured ja vaevalt kõik veel korralduslikult häireteta toimib, võime olla ikkagi rahul. Oleme teadlikult astunud sammu, et elada tarbijana arukamalt. Seaduse sunniga pealesurutud tegutsemisnormid juurduvad ning see mida teeme hetkel seaduskuulekalt, muutub ühel hetkel  endastmõistetavaks käitumisnormiks. Kokkuvõttes võib öelda, et pärast seda kui oleme üle saja aasta üha kasvavalt risustanud ümbritsevat keskkonda oma tarbimisjääkidega, tuli meil lõpuks aru pähe. Ja ometi elame me ühel suurel prügimäel kuhu me iga päev viskame valimatult kõike.